Аҷандаратәи аиҧылара
Аҧсны Жәлар Реизара адепутатцәеи ақыҭақәа руааҧсыреи реиҧыларақәа иаҳдырбоит асоциал-економикатә ҭагылазаашьа еиӷьхарц азы ауснагӡатәқәа рыдкылара шрылымшаз атәыла иахьатәи анапхгара.
Аҷандара ақыҭанхацәа изларҳәо ала, ҧшьышықәса уажәаҧхьа Рауль Ҳаџьымба агәра диргон амчрахь даннеилак инаркны аиҭакра дуқәа Аҧсны ишыҟало. Иабаҟоу нас урҭ аиҭакрақәа? — иҵаауан анхацәа.
Аиҧылара иалахәын Аҧсны Жәлар Реизара адепутатцәа Аслан Бжьаниа, Баҭал Тапаӷәуа, Дмитри Гәынба, Омар Џьынџьал, Асҭамыр Аршба, Лаша Ашәба, аполитикатә партиақәа «Амцахареи», «Иакәу Аҧсни» рнапхгаҩцәа Алхас Кәыҵниа, Сергеи Шамба. 6 ѴІІ 2018